सर्दी के मौसम में थोड़ी गरमाहट पाने के लिए लोग तमाम तरह की तरकीबें अपनाते हैं। इन दिनों खान पान का भी विशेष ख्याल रखा जाता है। किस चीज की तासीर ठंडी है और किसकी तासीर गर्म, इसको ध्यान में रखते हुए डाइट तय की जाती है।
 लेकिन जब बात मसालों की आती है तो लोगों में ऐसी मान्यता है कि सारे मसाले गर्म होते हैं और सर्दियों में इसे जमकर खाना चाहिए। यही वजह है कि इन दिनों खाने में खूब मिर्च-मसाले डाले जाते हैं। लेकिन कई बार इसका नुकसान भी होता है। तय मात्रा से ज्यादा मसाले खाने से गर्मी मिलने की जगह कभी हाजमा बिगड़ा जाता है तो कभी एलर्जी और वजन बढ़ने की समस्या हो जाती है।
 ऐसे में मसाले खाने के सही तरीके और मात्रा को विशेषज्ञ से जान लें ताकि सर्दियों में स्वाद और सेहत के साथ गरमाहट भी बनी रहे।
 ऐसा नहीं है कि सभी मसाले गर्मी देते हैं। कई मसालों की तासीर गर्म होती है तो कई की ठंडी। गरम मसाला कहने का ये अर्थ नहीं कि वो गर्मी ही दे। गर्म मसाले में मौजूद इलायची की तासीर ठंडी होती है तो दालचीनी की गर्म। ऐसे में सर्दी के मौसम में यह जान लेना जरूरी है कि जो मसाले आप खा रहे हैं वो आपके शरीर पर कैसा असर करेगा।
 डाइटीशियन डॉ. विजयश्री प्रसाद बताती हैं कि ज्यादातर मसाले बॉडी को गर्म रखते हैं। अलग-अलग प्लांट से मिलने वाले मसालों से खाने में रंग और स्वाद तो आता ही है; साथ ही साथ इसमें प्रोटीन, कार्बोहाइड्रेट, विटामिन ए, विटामिन बी6, सोडियम, पोटेशियम, कैल्शियम, आयरन और मैग्नीशियम जैसे पोषक तत्व भी पाए जाते हैं।
 मसालों में एंटी-ऑक्सीडेंट गुण भी पाए जाते हैं। जो सर्दियों में हमारी सेहत को बनाए रखते हैं। दालचीनी और काली मिर्च जैसे गर्म मसालों में पाए जाने वाले तत्व सर्दी-जुकाम से बचाते हैं। लेकिन मसाले तभी फायदेमंद हैं जब इसका सही मात्रा में उपयोग किया जाए। सर्दी में हल्दी, दालचीनी, हींग, अदरक, तुलसी, सरसों जैसे मसालों का इस्तेमाल किया जा सकता है।
 डॉ. विजयश्री प्रसाद आगे कहती हैं 'यह बात सही है कि मसाले हमारे शरीर को गर्म रखने के साथ इम्यूनिटी को भी बूस्ट करते हैं। लेकिन इसका फायदा तभी होता है जब हम सही मात्रा में अपनी बॉडी की जरूरतों हिसाब से सेवन करें। जरूरत से ज्यादा मसाले एलर्जी, बदहजमी और दूसरी समस्याओं का कारण बन सकते हैं। '
धनिया, पुदीना, हरी इलायची और सौंफ जैसे हर्ब्स और मसाले ठंडे होते हैं। सर्दी के मौसम में इनका कम से कम इस्तेमाल करना चाहिए। वैसे किसी भी तासीर के मसाले को जरूरत से ज्यादा खाएं तो इसके मेटाबॉलिज्म रेट स्लो हो जाएगा और वजन बढ़ने की संभवना होगी। इसके अलावा ज्यादा मसाले खाने से नींद न आने की भी समस्या होती है।
 This website follows the DNPA Code of Ethics.
 
सर्दी के मौसम में थोड़ी गरमाहट पाने के लिए लोग तमाम तरह की तरकीबें अपनाते हैं। इन दिनों खान पान का भी विशेष ख्याल रखा जाता है। किस चीज की तासीर ठंडी है और किसकी तासीर गर्म, इसको ध्यान में रखते हुए डाइट तय की जाती है। लेकिन जब बात मसालों की आती है तो लोगों में ऐसी मान्यता है कि सारे मसाले गर्म होते हैं और सर्दियों में इसे जमकर खाना चाहिए। यही वजह है कि इन दिनों खाने में खूब मिर्च-मसाले डाले जाते हैं। लेकिन कई बार इसका नुकसान भी होता है। तय मात्रा से ज्यादा मसाले खाने से गर्मी मिलने की जगह कभी हाजमा बिगड़ा जाता है तो कभी एलर्जी और वजन बढ़ने की समस्या हो जाती है। ऐसे में मसाले खाने के सही तरीके और मात्रा को विशेषज्ञ से जान लें ताकि सर्दियों में स्वाद और सेहत के साथ गरमाहट भी बनी रहे। ऐसा नहीं है कि सभी मसाले गर्मी देते हैं। कई मसालों की तासीर गर्म होती है तो कई की ठंडी। गरम मसाला कहने का ये अर्थ नहीं कि वो गर्मी ही दे। गर्म मसाले में मौजूद इलायची की तासीर ठंडी होती है तो दालचीनी की गर्म। ऐसे में सर्दी के मौसम में यह जान लेना जरूरी है कि जो मसाले आप खा रहे हैं वो आपके शरीर पर कैसा असर करेगा। डाइटीशियन डॉ. विजयश्री प्रसाद बताती हैं कि ज्यादातर मसाले बॉडी को गर्म रखते हैं। अलग-अलग प्लांट से मिलने वाले मसालों से खाने में रंग और स्वाद तो आता ही है; साथ ही साथ इसमें प्रोटीन, कार्बोहाइड्रेट, विटामिन ए, विटामिन बीछः, सोडियम, पोटेशियम, कैल्शियम, आयरन और मैग्नीशियम जैसे पोषक तत्व भी पाए जाते हैं। मसालों में एंटी-ऑक्सीडेंट गुण भी पाए जाते हैं। जो सर्दियों में हमारी सेहत को बनाए रखते हैं। दालचीनी और काली मिर्च जैसे गर्म मसालों में पाए जाने वाले तत्व सर्दी-जुकाम से बचाते हैं। लेकिन मसाले तभी फायदेमंद हैं जब इसका सही मात्रा में उपयोग किया जाए। सर्दी में हल्दी, दालचीनी, हींग, अदरक, तुलसी, सरसों जैसे मसालों का इस्तेमाल किया जा सकता है। डॉ. विजयश्री प्रसाद आगे कहती हैं 'यह बात सही है कि मसाले हमारे शरीर को गर्म रखने के साथ इम्यूनिटी को भी बूस्ट करते हैं। लेकिन इसका फायदा तभी होता है जब हम सही मात्रा में अपनी बॉडी की जरूरतों हिसाब से सेवन करें। जरूरत से ज्यादा मसाले एलर्जी, बदहजमी और दूसरी समस्याओं का कारण बन सकते हैं। ' धनिया, पुदीना, हरी इलायची और सौंफ जैसे हर्ब्स और मसाले ठंडे होते हैं। सर्दी के मौसम में इनका कम से कम इस्तेमाल करना चाहिए। वैसे किसी भी तासीर के मसाले को जरूरत से ज्यादा खाएं तो इसके मेटाबॉलिज्म रेट स्लो हो जाएगा और वजन बढ़ने की संभवना होगी। इसके अलावा ज्यादा मसाले खाने से नींद न आने की भी समस्या होती है। This website follows the DNPA Code of Ethics.